Diari Oficial de la Generalitat Valenciana


Sumari del DOGV 3406, del 05-01-1999 (1998/11787)

RESOLUCIÓ de 14 de desembre de 1998, de la Sotssecretaria de Justícia de la Conselleria de Benestar Social, per la qual es resol el concurs de trasllats entre funcionaris que pertanyen al Cos de Metges Forenses, convocat per Resolució de 16 d'octubre de 1998.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3406

Data del DOGV
:   05-01-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/11709


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 14 de desembre de 1998, de la Sotssecretaria de Justícia de la Conselleria de Benestar Social, per la qual es resol el concurs de trasllats entre funcionaris que pertanyen al Cos de Metges Forenses, convocat per Resolució de 16 d'octubre de 1998. [1998/X11096]
  
Vist l'expedient instruït per a la provisió en concurs de trasllat de forensies i agrupació de forensies vacants, que es va anunciar per Resolució de la Sotssecretaria de Justícia, de 16 d'octubre de 1998, publicada en el Diari Oficial de la Generalitat Valenciana de 29 d'octubre de 1998, i en el Boletín Oficial del Estado d'aquesta data, i d'acord amb el que estableixen els articles 455 i 500.1 de la Llei Orgànica 6/1985, d'1 de juliol, del Poder Judicial; el Reial Decret 296/1996, de 23 de febrer, pel qual s'aprova el Reglament Orgànic del Cos de Metges Forenses; i Reial Decret 1.619/1997, de 24 d'octubre, pel qual es modifica el Reglament Orgànic del Cos de Metges Forenses, Aquesta Sotssecretaria de Justícia resol:
  
Primer
  
Nomenar per a les destinacions que s'hi indiquen els metges forenses que es relacionen a l'annex, que com que reuneixen les condicions legals, detenten dret preferent.
  
Segon
  
Declarar desertes aquelles places convocades en el concurs que no han estat cobertes per un titular.
  
Tercer
  
1. El termini per a prendre possessió de la nova destinació obtinguda, serà de tres dies hàbils, llevat que la nova destinació obtinguda implique canvi de residència; en aquest cas el termini serà d'un mes, sempre que s'acredite documentalment el canvi de residència.
  
2. El termini per a la presa de possessió comptarà a partir de l'endemà del cessament, que s'haurà de realitzar dins dels tres dies hàbils següents a la publicació d'aquesta resolució en el Boletín Oficial del Estado.
  
3. Si la resolució implica reingrés en el servei actiu, el termini de presa de possessió s'haurà de computar des d'aquesta publicació.
  
Quart
  
El còmput dels terminis possessoris començarà en finalitzar les llicències que estan gaudint els/les funcionaris/es, llevat que per circumstàncies excepcionals, motivades com cal, se'n suspenga o revoque el gaudi.
  
Cinqué
  
Contra aquesta resolució que esgota la via administrativa es podrà interposar recurs contenciós administratiu davant els jutjats contenciosos administratius de València en un termini de dos mesos comptadors des de l'endemà de la seua publicació, d'acord amb el que disposa en els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere convenient.